wannaphong/clean_thaiwikipedia huggingface dataset:
# โรงเรียนส่วนบุญโญปถัมภ์ ลำพูน
โรงเรียนส่วนบุญโญปถัมภ์ ลำพูน เป็นโรงเรียนมัธยมศึกษาประจำจังหวัดลำพูน ในสังกัดสำนักงานเขตพื้นที่การศึกษามัธยมศึกษาลำปาง ลำพูน เป็นโรงเรียนมัธยมศึกษาขนาดใหญ่พิเศษ ตั้งอยู่เลขที่ 12 ถนนลำพูน-ป่าซาง ตำบลในเมือง อำเภอเมืองลำพูน จังหวัดลำพูน

 ประวัติ 
ปี พ.ศ. 2471 สมุหเทศาภิบาลมณฑลพายัพได้พิจารณาการจัดตั้งโรงเรียนสตรีประจำจังหวัดลำพูนขึ้น เนื่องจากเห็นว่าการจัดตั้งโรงเรียนแบบสหศึกษาไม่เหมาะสมกับสภาพสังคมในสมัยนั้น นอกจากนี้กระทรวงธรรมการ (กระทรวงศึกษาธิการ) ก็ไม่มีนโยบายส่งเสริมให้นักเรียนชายกับนักเรียนหญิงเรียนร่วมในโรงเรียนเดียวกัน สมุหเทศาภิบาลมณฑลพายัพจึงมีหนังสือกราบทูลมหาอำมาตย์เอก พระเจ้าวงศ์เธอ พระองค์เจ้าธานีวิวัติ เสนาบดีกระทรวงธรรมการ ขอประทานอนุมัติแยกโรงเรียนสตรีออกมาจากโรงเรียนประจำจังหวัดลำพูนวิทยาคม เพื่อจัดตั้งเป็นโรงเรียนสำหรับเยาวสตรีเป็นการเฉพาะ 

สมุหเทศาภิบาลมลฑลพายัพได้ขออนุญาตใช้พื้นที่ราชพัสดุ เลขที่ 8281 (สรรพากร) ซึ่งตั้งอยู่ที่ถนนอัฏฐารส ด้านเหนือของวัดพระธาตุหริภุญชัยวรมหาวิหาร สำหรับก่อสร้างอาคารเรียนเมื่อการก่อสร้างแล้วเสร้จได้มีพิธีการทำบุญฉลองเปิดโรงเรียนอย่างเป็นทางการเมื่อวันที่ 22 กรกฎาคม พ.ศ. 2471 โดยมี นางคำปัน โภคะกุล เป็นผู้อำนวยการคนแรก ในปี พ.ศ. 2475 โรงเรียนชายจักรคำคณาธรได้ย้ายออกจากบ้านสันดอนรอมไปอยู่ที่บ้านหนองเส้ง โรงเรียนสตรีจังหวัดลำพูนจึงย้ายมาแทนที่ ที่บ้านสันดอนรอมแทน และใช้ชื่อว่า โรงเรียนสตรีประจำจังหวัดลำพูน "ส่วนบุญโญปถัมภ์" ต่อมา เมื่อประมาณ ปี พ.ศ. 2542 ได้มีการเปิดเป็นแบบสหศึกษา และได้เปลี่ยนชื่อมาเป็น โรงเรีงเรียนส่วนบุญโญปถัมภ์ ลำพูน และถือเอาวันที่ 22 กรกฎาคม ของทุกปี เป็นวันสถาปนาโรงเรียน

โรงเรียนส่วนบุญโญปถัมภ์ เป็นโรงเรียนประจำจังหวัดลำพูน คู่กับ โรงเรียนจักรคำคณาทร เป็นสถาบันการศึกษาในระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน (สพฐ) โดยได้รับชื่อมาจากพระนามของเจ้าจักรคำขจรศักดิ์ เจ้าผู้ครองนครลำพูนคนที่ 10 กับพระนามของแม่เจ้าส่วนบุญ ชายาเจ้าหลวงจักรคำฯ ผู้ให้การอุปถัมภ์โรงเรียนประจำจังหวัดลำพูน  ทั้ง 2 แห่งมาตั้งแต่ยุคแรกเริ่มก่อตั้ง

โรงเรียนส่วนบุญโญปถัมภ์ ลำพูน ได้รับรางวัลโรงเรียนพระราชทานมาแล้ว 3 ครั้ง ใน พ.ศ. 2531, 2541 และ 2552

ในปี 2563 นักเรียนของโรงเรียนฯ ได้รับรางวัลชนะเลิศจากการประกวดนวัตกรรมระดับชาติ จากผลงาน "ตักบาตรเติมบุญ"เจ๋งจริง! นักเรียนส่วนบุญโญปถัมภ์ออกแบบฝาบาตรติด GPS รับยุคหลวงพี่ 5 จี ชนะรางวัลระดับชาติ

 รายนามผู้บริหาร 
 ลำดับ  รายนาม  ระยะเวลาดำรงตำแหน่ง(พ.ศ.)1. นางคำปัน  โภคะกุล  2472-24852. นางทองอยู่   วสันตทัศน์  2485-2488   3. นางสาววันดี  มาละวิชัย  2488-24924. นางสาวบุญธรรม ปฏิรูปานุสรณ์  2492-24945. นางสาวทองคำ   ปฏิรูปานุสรณ์  2494-25106. นางจันทนา    รัตนธัญญา  2510-25117. นางสาวลาวัณย์  วุฒิกุล  2511-25168. นางนิภา   นินทบดี  2516-25229. นางประไพ   ตันตระกุล  2522-252510. นางสาวบุญนาค   เดี่ยววิไล  2525-253311. นางสายสวาท สุริยกุล ณ อยุธยา  2533-253912. นายสมพงษ์ ญาณตาล   2539-254613. นายนิวัฒน์ชัย รัตน์ชเลศ  2546-254914. นายณรงค์ แปงทอง  2549-255415. นายอำนวย อุตรพยอม  2554-255516. นายเลห์ ไทยเที่ยง  2555-256117. นายกนที บุญมากาศ  2561-256218. ว่าที่ร้อยตรีทองศรี จินะ  2562-2564
# พัง ซึง-ฮวัน
พัง ซึง-ฮวัน  เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวเกาหลี เล่นในตำแหน่งกองหน้า โดยเขาทำสถิติการทำประตูที่เร็วที่สุดในประวัติศาสตร์ฟุตบอลประเทศเกาหลีใต้ ในการทำประตูภายใน 11 วินาที ให้แก่อินช็อนยูไนเต็ด ในนัดที่พบกับโปฮังสตีลเลอส์ ซึ่งในนัดนั้นผลการแข่งขันเสมอกัน 2–2 ในการแข่งขันเคลีก วันที่ 23 พฤษภาคม พ.ศ. 2550

 แหล่งข้อมูลอื่น 
 K-League Player Record
# เฆราร์โด มาร์ติโน
เฆราร์โด ดานิเอล มาร์ติโน  เกิดเมื่อวันที่ 20 พฤศจิกายน พ.ศ. 2505 มีชื่อเล่นว่า ตาตา  เป็นอดีตนักฟุตบอลและผู้จัดการทีมชาวอาร์เจนตินา โดยเคยลงเล่นในตำแหน่งกองกลางตัวรุก 

มาร์ติโนเล่นให้กับนิวเอลส์โอลด์บอยส์มากที่สุด ซึ่งเป็นสโมสรในโรซาริโอ บ้านเกิดของเขา และลงเล่นให้กับสโมสรมากถึง 505 นัด ในการแข่งขันอย่างเป็นทางการ
# มารีออน อัฟโฟลเทอร์
มารีออน อัฟโฟลเทอร์ ชื่อเล่น แหม่ม เป็นนักแสดง ผู้สื่อข่าว และนางแบบ เข้าสู่วงการด้วยการประกวด มิสไทยแลนด์ยูนิเวิร์สประจำปี 2002

 ประวัติ 
มารีออน เป็นลูกครึ่ง ไทย - สวิตเซอร์แลนด์ และมีชื่อไทยว่า ฐิตาพร ศรแผลง ชื่อเล่น แหม่ม เกิดเมื่อวันที่ 6 พฤษภาคม พ.ศ. 2527 จบการศึกษาระดับปริญญาตรี บริหารธุรกิจ สถาบัน Fern ประเทศสวิตเซอร์แลนด์ ระดับปริญญาโท ที่จุฬาลงกรณ์มหาวิทยาลัย คณะ EU เข้าสู่วงการด้วยการประกวด มิสไทยแลนด์ยูนิเวิร์สประจำปี 2002 ได้รับรางวัลงามอย่างไทย หลังจากนั้นก็มีงานโฆษณา ต่อด้วยการเป็นผู้สื่อข่าวสังกัดฝ่ายข่าวต่างประเทศทาง ช่อง 7 สี เธอเป็นที่รู้จักอย่างมากจากการแสดงภาพยนตร์เรื่อง แฟนใหม่ และมีงานถ่ายแบบแฟชั่นมากมาย นอกจาก แหม่ม มาริออน จะมีผลงานถ่ายแบบแฟชั่นมากมายในไทย เธอยังเนื้อหอมไกลในถึงประเทศเวียดนามคว้าค่าตัวในการถ่ายโฆษณา ไม่ต่ำกว่า 10 ล้าน
 ชีวิตส่วนตัว 
เธอออกมายืดอกรับว่าซุ่มแต่งงานกับนักธุรกิจเจ้าของบริษัทผลิตอะไหล่รถยนต์ ชื่อ ปั๊บ สกล ตั้งก่อสกุล มาได้ 1 ปี หลังจากมีภาพหลุดงานวิวาห์ของ แหม่ม มารีออน อัลโฟลเทอร์ กับหนุ่มปั๊บออกมา ซึ่งสาวแหม่มบอกว่าไม่ได้ตั้งใจจะปิด แต่ด้วยคิดว่าตนไม่ได้มีความโด่งดังอะไรมากมายในวงการ จึงไม่ได้บอกสื่อมากมายนัก เธอสมรสเมื่อวันที่ 24 พ.ย. 2552

 ผลงาน 
 ละครโทรทัศน์ 
 2548 ละคร ยิ่งรักเธอ รับบท วนิดา ทางสถานีโทรทัศน์ไทยทีวีสีช่อง 3
 2549 ละคร เงินปากผี รับบท รุ้งแก้ว ทางสถานีโทรทัศน์ไอทีวี
 2550 ละคร 7 มหัศจรรย์ รับบท ครูดลยา ทางสถานีโทรทัศน์สีกองทัพบกช่อง 7
 2551 ละคร รายากูนิง รับบท ซาเดีย ทางสถานีโทรทัศน์ไทยพีบีเอส
 2552 ละคร เพื่อนรักตัวยุ่ง รับบท แก้ว ทางสถานีโทรทัศน์สีกองทัพบกช่อง 7
 2552 ละคร วังน้ำค้าง รับบท แคทลียา / แคธี่ ทางสถานีโทรทัศน์สีกองทัพบกช่อง 7
2552 ละคร วีรชนคนกล้าแห่งสยาม ตอน พระเจ้าพรหมมหาราช รับบท พระนางประทุมวดี ทางสถานีวิทยุโทรทัศน์กองทัพบก

 ภาพยนตร์ 
 2548 ภาพยนตร์ เพราะรักครับผม รับบท แหม่ม สังกัดอาร์เอส
 2552 ภาพยนตร์ แฟนใหม่ รับบท หญิง สังกัดอาร์เอส

 ผลงานอื่นๆ 
 ผู้สื่อข่าวสังกัดฝ่ายข่าวต่างประเทศ ช่อง 7
 ผู้ประกาศข่าวเด็ด 7 สี
 ถ่ายแบบปกหนังสือ และนิตยสารต่างๆ
 งานพิธีกร
 แสดงมิวสิกวีดีโอ

 รางวัลที่ได้รับ 
 รางวัลงามอย่างไทย จากการประกวดมิสไทยแลนด์ยูนิเวิร์สประจำปี 2002
# ชักแบบดิสโซสิเอทีฟ
การชักแบบดิสโซซิเอทีฟ  หรืออาการชักเหตุจิตใจที่ไม่ใช่โรคลมชัก  หรือโรคอาการกำเริบที่ไม่ใช่ชัก  คืออาการที่ดูคล้ายอาการชัก แต่ไม่มีการปล่อยกระแสไฟฟ้าผิดปกติในสมองอย่างที่เกิดในอาการชักจากโรคกลุ่มลมชัก ดังนั้นจึงเป็นโรคทางจิตใจ อาจถือเป็นในกลุ่มเดียวกันกับโรคคอนเวอร์ชัน ประมาณกันว่า 20% ของผู้ป่วยอาการชักที่ได้พบแพทย์โรคชักโดยตรง เป็นอาการชักจาก PNES
# เทอร์โบ (ภาพยนตร์)
เทอร์โบ  เป็นภาพยนตร์คอมพิวเตอร์แอนิเมชัน 3 มิติ แนวกีฬาตลกอเมริกันในปี 2013 ผลิตโดยดรีมเวิร์กสแอนิเมชัน และจัดจำหน่ายโดยทเวนตีท์เซนจูรีฟอกซ์ ภาพยนตร์เรื่องนี้เกิดจากความคิดของเดวิด ซอเรน ซึ่งเป็นผู้กำกับ และเรื่องนี้ก็เป็นเรื่องแรกที่เขาได้ทำหน้าที่กำกับด้วย โดยนำเสนอเรื่องราวของหอยทากธรรมดาตัวหนึ่งชื่อว่า เทอร์โบ ผู้มีความฝันที่อยากจะเป็นหอยทากที่เร็วที่สุดในโลก ภาพยนตร์นี้เข้าฉายในวันที่ 17 กรกฎาคม ค.ศ. 2013 และมีทีมพากย์ประกอบไปด้วย ไรอัน เรย์โนลส์, พอล กีอามัตติ, มิชาเอล ปีนา, สนูป ด็อกก์, มายา รูดอล์ฟ, มิเชลล์ ราดรีเกซ และ ซามูเอล แอล. แจ็กสัน

เทอร์โบได้รับผลตอบรับเชิงบวก แม้ว่าจะทำรายได้เพียง 282.5 ล้านดอลลาร์สหรัฐ จากงบประมาณ 127 ล้านดอลลาร์สหรัฐ ละครโทรทัศน์ซึ่งอิงจากภาพยนตร์ ชื่อว่า เทอร์โบฟาสต์ ได้ถูกวงแผนการผลิตในช่วงหนึ่งปีก่อนที่ภาพยนตร์จะฉาย โดยละครโทรทัศน์ได้ออกอากาศครั้งแรกทางเน็ตฟลิกซ์เมื่อวันที่ 24 ธันวาคม ค.ศ. 2013

เทอร์โบถูกเสนอชื่อเข้าชิงรางวัลหลายรายการ ได้แก่ แอนนีอะวอร์ด, โกลเดนเทรลเลอร์อะวอร์ด, แซตเทิลไลต์อะวอร์ด และบริติชอะคาเดมีชิลเดรนส์อะวอร์ด แม้ว่าสุดท้ายแล้วจะไม่ได้รับรางวัลใด ๆ เลยก็ตาม

 นักพากย์ 
 ไรอัน เรย์โนลส์ พากย์เป็น ทีโอ หรือ เทอร์โบ หอยทากผู้มีความฝันอยากเป็นนักแข่งรถที่คว้าแชมป์อินเดียแนโพลิส 500
 พอล กีอามัตติ พากย์เป็น เช็ต พี่ชายของเทอร์โบ
 มิชาเอล ปีนา พากย์เป็น ติโต โลเปซ คนขับรถบรรทุกซึ่งเปิดร้านทาโก "ดอสบรอส" ผู้กลายมาเป็นเพื่อนของเทอร์โบ
 สนูป ด็อกก์ พากย์เป็น สมูฟมูฟ หอยทากผู้มีความยืดหยุ่น
 มายา รูดอล์ฟ พากย์เป็น หอยทากเบิร์น
 มิเชลล์ ราดรีเกซ พากย์เป็น ปาซ ช่างยนต์ที่สตาร์ไลท์พลาซา
 ซามูเอล แอล. แจ็กสัน พากย์เป็น วิปแลช หัวหน้ากลุ่มหอยทากสตาร์ไลท์พลาซา
 ลูอิซ กุซมัน พากย์เป็น แองเจโล โลเปซ พี่ชายของติโต และเป็นคนขับรถบรรทุกร้านทาโก "ดอสบรอส"
 บิล ฮาร์เดอร์ พากย์เป็น กาย กักเน แชมป์อินดี 500 ชาวฝรั่งเศส-แคนาดา
 ริชาร์ด เจนกินส์ พากย์เป็น บ็อบบี เจ้าของร้านในสตาร์ไลท์พลาซาผู้ทำเปลือกหอยทาก
 เคน จง พากย์เป็น คิม-ลี ช่วงทำเล็บที่สตาร์ไลท์พลาซา
 เบน ชวาตซ์ พากย์เป็น สกิดมาร์ก
 เคิร์ตวูด สมิท พากย์เป็น ซีอีโอของอินเดียแนโพลิสมอเตอร์สปีดเวย์
 ไมค์ เบล พากย์เป็น หอยทากขาว ไวท์ชาโดว์
 ดาริโอ ฟรานชิตตี พากย์เป็น นักท่องเที่ยวชายชาวสกอตแลนด์
 วิลล์ เพาเวอร์ พากย์เป็น ชาวออสเตรเลีย
 มาริโอ อันเดรตติ พากย์เป็น ผู้ควบคุมอินเดียแนโพลิสมอเตอร์สปีดเวย์
 พอล เพจ และ คริส พาร์เนล พากย์เป็น ผู้ประกาศ
 พอล ดูเลย์ พากย์เป็น หัวหน้าหอยทาก
 คริส มิลเลอร์ พากย์เป็น คนขับรถทัวร์
 ลอยด์ เชอร์ พากย์เป็น ดีเจชาวสเปน
# กุหลาบญี่ปุ่น
กุหลาบญี่ปุ่น  เป็นสปีชีส์หนึ่งของตระกูลกุหลาบ มีถิ่นกำเนิดบริเวณตะวันออกเฉียงเหนือของทวีปเอเชีย ในพื้นที่ของประเทศจีน, เกาหลี และ ญี่ปุ่น ถือเป็นดอกไม้ประจำจังหวัดฮกไกโด โดยมักจะเติบโตอยู่ตามชายฝั่งหรือเนินทราย แต่ทั้งนี้ก็ไม่ควรจะสับสนกับ Rosa multiflora ซึ่งเป็นดอกกุหลาบที่มีอีกฉายาว่า "กุหลาบญี่ปุ่น" 

 ลักษณะเด่น 
200px|thumb|left|กุหลาบญี่ปุ่น  บนเกาะหนึ่งของรัฐแมสซาชูเซตส์

กุหลาบญี่ปุ่นเป็นไม้พุ่มที่มีพุ่มที่หนาแน่น โดยมีความสูงราว 1 - 1.5 เมตร และมีหนามที่ยาว 3-10 มิลลิเมตร ใบมีความยาว 8 - 15 เซนติเมตร และแต่ละกิ่งจะมีใบอยู่ราว 5-9 ใบ ซึ่งโดยส่วนใหญ่ที่พบจะเป็นแบบ 7 ใบต่อกิ่งด้วยขนาดใบยาว 3-4 เซนติเมตร ดอกสีชมพูเข้มไปจนถึงสีขาวจะมีกลิ่นหอม ด้วยขนาดเส้นผ่าศูนย์กลางดอกราว 6-9 เซนติเมตร ผลิดอกช่วงฤดูใบไม้ผลิ
 อ้างอิง
# บายทู
By2 หรือ บายทู เป็นศิลปินดูโอ้ฝาแฝดหญิงชาวสิงคโปร์ ประกอบด้วย ไป๋ เหว่ยเฟิน (มิโกะ) ,ไป๋ เหว่ยหลิง (ยูมิ)

ประวัติ
ก่อนเข้าสังกัดค่ายเพลง สองพี่น้อง มิโกะ (ไป๋ เหว่ยเฟิน) , ยูมิ (ไป๋ เหว่ยหลิง) ชอบร้องชอบเต้นมาตั้งแต่เล็ก บวกกับการสนับสนุนจากคุณพ่อคุณแม่ ที่ได้ส่งตัวลูกสาววัย 14 ปี เข้าเรียนรู้การร้องเพลง , การเต้น รวมถึงทักษะต่างๆ ด้านดนตรีที่สถาบันมิวสิค ฟอร์เรส ในเครือของ โอเชียน บัตเตอร์ไฟล์ อินเตอร์เนชั่นแนล(OB-I) ที่สิงคโปร์
       
ปี 2550 ได้เข้าร่วมประกวดแสดงความสามารถรายการหนึ่งที่มาเลเซีย จากผู้เข้าร่วมประกวดทั้งหมด 2,500 คน สองสาวฝ่าฝันอุปสรรคต่างๆ จนเข้าสู่รอบสุดท้าย แม้จะไม่สามารถคว้ารางวัลแชมป์ แต่ทั้งคู่ก็คว้ารางวัลรองชนะเลิศอันดับ 1 และก็ได้รับการทาบทามเข้าสังกัดค่าย OB-I ในไต้หวันและมีผลงานเพลงต่อเนื่องมาจนถึงทุกวันนี้
       
ความสามารถของสองสาวไม่เพียงแค่การร้องเพลงเท่านั้น ทักษะการเต้นก็เรียกได้ว่าไม่ยิ่งหย่อนไปกว่ากันเลย เพราะหลักฐานจากเว็บไซต์แชร์วิดีโอเช่น ยูทูบ ที่ปรากฏภาพสองพี่น้องมิโกะและยูมิ ฝึกฝนการเต้น ก็แสดงถึงความสามารถด้านนี้ของทั้งคู่ที่มีอยู่จริง นอกจากนี้ยอดผู้เข้าชมคลิปต่างๆ ของพวกเธอก็มีถึงแสนครั้ง!!
       
ขณะนี้สื่อบันเทิงต่างๆ ในไต้หวันพากันกล่าวขานว่า BY2 อาจเป็นนักร้องหน้าใหม่ที่จะเข้ามาแทนนักร้องวง ทวินส์ (Twins)ที่ผลงานเพลงเริ่มซาไปบ้างแล้ว และล่าสุดผลงานของทั้งคู่ที่วางแผงอย่างเป็นทางการไปเมื่อต้นเดือนเมษายนที่ผ่านมา ก็ใช้ชื่ออัลบั้ม Twins ด้วยเช่นกัน

สมาชิก
 มิโกะ   
ชื่อสกุล - ไป๋ เหว่ยเฟิน /มิโกะ (แฝดพี่)
วันเกิด – วันที่ 
ส่วนสูง – 162 เซนติเมตร
น้ำหนัก – 43.5 กิโลกรัม
สัญชาติ – สิงคโปร์
ความถนัด – ร้องเพลง , เต้น , เล่นไวโอลิน
 ยูมิ 
ชื่อสกุล – ไป๋ เหว่ยหลิน / ยูมิ (แฝดน้อง)
วันเกิด – วันที่ 
ส่วนสูง – 161 เซนติเมตร
น้ำหนัก – 43 กิโลกรัม
สัญชาติ – สิงคโปร์
 ความถนัด – ร้องเพลง , เต้น , เล่นไวโอลิน

ผลงานเพลง
อัลบัม
#Album Information1NC 16 (16未成年)
Released: July 28, 2008
Language: Mandarin
Label: Ocean Butterflies Music
Genre: Mandopop2Twins
Released: April 10, 2009
Language: Mandarin
Label: Ocean Butterflies Music 
Genre: Mandopop3Grown Up (成人禮)
Released: April 9, 2010
Language: Mandarin, English
Label: Ocean Butterflies Music 
Genre: Mandopop490' Now (90’鬧Now)
Released: October 12, 2011
Language: Mandarin, English
Label: Ocean Butterflies Music 
Genre: Mandopop
Track : 105Paradise (M.Y遊樂園)
Released: September 18, 2013
Language: Mandarin, English
Label: Ocean Butterflies Music 
Genre: Mandopop
Track : 10

เล่นที่
#Album Information12020 Love You Love You (2020爱你爱你)
Released: August 3, 2012
Language: Mandarin
Label: Ocean Butterflies Music
Genre: Mandopop
# กองทัพประชาชนยูกันดา
กองทัพประชาชนยูกันดา เป็นกองทัพของประเทศยูกันดา ก่อตั้งขึ้นในเดือนตุลาคม 2505
# วงศ์หน่อไม้ฝรั่ง
วงศ์หน่อไม้ฝรั่ง หรือ Asparagaceae เป็นวงศ์ของพืชมีดอกในอันดับ Asparagales และเป็นพืชใบเลี้ยงเดี่ยว

ในระบบการจัดจำแนกก่อนหน้านี้ สปีชีส์ในวงศ์นี้เคยจัดอยู่ในวงศ์ Liliaceae ระบบ APG II ได้จัดให้มีการจัดจำแนกของวงศ์นี้เป็นสองระดับ คือ: Asparagaceae sensu lato (อย่างกว้าง) โดยรวมวงศ์อื่นอีกเจ็ดวงศ์เข้ามา หรือ Asparagaceae sensu stricto (อย่างแคบ) ประกอบด้วยไม่กี่สกุล (โดยเฉพาะ Asparagus, และ Hemiphylacus) ในระบบ APG III  จะมีแต่อย่างกว้างเท่านั้น โดยประกอบด้วยวงศ์ย่อยจำนวน 7 วงศ์ย่อย ซึ่งมาจากวงศ์เดิมที่รวมกันเข้าเป็นวงศ์นี้  ได้แก่:
 วงศ์ย่อย Agavoideae = family Agavaceae and family Hesperocallidaceae
 วงศ์ย่อย Aphyllanthoideae = family Aphyllanthaceae
 วงศ์ย่อย Asparagoideae = family Asparagaceae sensu stricto
 วงศ์ย่อย Brodiaeoideae = family Themidaceae
 วงศ์ย่อย Lomandroideae = family Laxmanniaceae
 วงศ์ย่อย Nolinoideae = family Ruscaceae
 วงศ์ย่อย Scilloideae = family Hyacinthaceae
# ไมโครแรปเตอร์
ไมโครแรปเตอร์ (ศัพทมูลวิทยา: ภาษากรีก, μίκρος, mīkros: "เล็ก"; ภาษาละติน, raptor: "ผู้ที่คว้าที่หนึ่ง") เป็นไดโนเสาร์กินเนื้อขนาดเล็กสกุลหนึ่ง ในวงศ์โดรมีโอซอร์ (Dromaeosauridae) เช่นเดียวกับเวโลซีแรปเตอร์

ไมโครแรปเตอร์ มีรูปร่างคล้ายไดโนเสาร์ผสมนกมีขนปกคลุมลำตัวเหมือนนก ขนาดลำตัวเท่า ๆ กับนกพิราบ มีปีกทั้งหมด 4 ปีก (ขาหน้า 2 ปีก และขาหลัง 2 ปีก) มีขนหางที่เรียวยาว และเชื่อว่าดำรงชีวิตและหากินบนต้นไม้เป็นหลัก รวมถึงทำรังบนต้นไม้ และมีหลักฐานว่าจับนกในยุคก่อนประวัติศาสตร์กินเป็นอาหาร จากการพบซากในส่วนที่เป็นกระเพาะ

ไมโครแรปเตอร์ ไม่สามารถบินได้ แต่จะใช้ปีกและขนร่อนไปมาเหมือนสัตว์ในยุคปัจจุบันหลายชนิดเช่น กระรอกบิน หรือบ่างChatterjee, S., and Templin, R.J. (2007). "Biplane wing planform and flight performance of the feathered dinosaur Microraptor gui." Proceedings of the National Academy of Sciences, 104(5): 1576-1580.   นอกจากนี้แล้วยังเชื่อว่า เป็นไดโนเสาร์ที่ถือเป็นต้นแบบบรรพบุรุษของนกจำพวกแรก ที่ใช้ขนในการเป็นเครื่องดึงดูดทางเพศและเป็นเสมือนเครื่องประดับ เนื่องจากมีขนที่มีสีสันเลื่อมเป็นพรรณราย สีสันของขนเช่นนี้เกิดจากเซลล์ผลิตเม็ดสี ที่เรียกว่า เมลาโนโซมส์  โครงสร้างการเรียงตัวของเมลาโนโซมส์แต่ละแบบจะให้สีสันผิดแผกกันไป ด้วยกำลังขยายของกล้องจุลทรรศน์อิเล็กตรอน นักบรรพชีพวิทยาได้วิเคราะห์รูปร่างของเมลาโนโซมส์ในรอยประทับรูปขนนกที่ได้กลายเป็นฟอสซิลจากนั้นนำข้อมูลนี้ไปเปรียบเทียบกับนกในปัจจุบัน เพื่อคาดการณ์ถึงสีสันของไมโครแรปเตอร์ ซึ่งสีเลื่อมพรายจะเกิดขึ้นเมื่อเมลาโนโซมส์มีการเรียงตัวกันเป็นชั้น ๆ

thumb|left|ขนาดของไมโครแรปเตอร์เทียบกับมนุษย์
ไมโครแรปเตอร์ ถูกพบเป็นฟอสซิลในยุคครีเตเชียสตอนปลาย (ราว 130 ล้านปีก่อน) ที่มณฑลเหลียวหนิง ประเทศจีนSenter, P., Barsold, R., Britt, B.B., and Burnham, D.A. (2004). "Systematics and evolution of Dromaeosauridae (Dinosauria, Theropoda)." Bulletin of the Gunma Museum of Natural History, 8: 1-20.
# บีสต์
บีสต์ (beast) สามารถหมายถึง

 สัตว์ป่า
 บีสต์ (วงดนตรีเกาหลีใต้)
 บีสต์ (การ์ตูน) ตัวละครการ์ตูนจากเอ็กซ์เมน
 ร็อคแมนเอ็กเซ่ BEAST ภาพยนตร์อนิเมะซีรีส์ร็อคแมนเอ็กเซ่ ลำดับที่ 4
# เคน ฟอลเลตต์
เคนเนธ มาร์ติน "เคน" ฟอลเลตต์ (เกิด 5 มิถุนายน ค.ศ. 1949) เป็นนักเขียนชาวอังกฤษที่มีผลงานนวนิยายแนวลุ้นระทึก (Thriller) และแนวอิงประวัติศาสตร์ โดยมียอดจำหน่ายผลงานมากกว่า 100 ล้านเล่มทั่วโลก ผลงานอย่างน้อย 6 เรื่องของฟอลเลตต์ติดอันดับ 1 ในรายชื่อหนังสือขายดีที่สุดของนิวยอร์กไทมส์ ซึ่งได้แก่ The Key to Rebecca, Lie Down with Lions, Triple,World Without End(แปลเป็นไทยในชื่อ ไม่มีวันสิ้นโลก พิภพจะสถิตตราบชั่วนิรันดร์), Fall of Giants (เรื่องแรกของนวนิยายไตรภาค Century Trilogy) , และ Winter of the World (เรื่องที่ 2 ของนวนิยายไตรภาค Century Trilogy)

ผลงานที่ได้รับแปลเป็นไทย

Code to Zero (ศัตรูในเงามืด แปลโดย สุวิทย์ ขาวปลอด สำนักพิมพ์ วรรณวิภา)
# ประชากรศาสตร์บรูไน
บทความนี้ว่าด้วยลักษณะประชากรของประเทศบรูไน รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น

ชาวบรูไนเป็นกลุ่มชาติพันธุ์ ออสโตรนีเซียน มีต้นกำเนิดมาจากเกาะไต้หวันย้อนหลังไปจาก 5000 ปีก่อนคริสตกาล พวกเขาอาศัยอยู่ตลอดชายฝั่งตะวันตกบนของเกาะบอร์เนียวมีประชากรทั้งหมด (2554) 428,146 คน ภาษาทางการ คือภาษามลายู ศาสนาที่ชาวบรูไนนับถือคือ ศาสนาอิสลามนิกายซุนนี 67% รองลงมาเป็นศาสนาพุทธนิกายมหายาน 13%  ศาสนาคริสต์ 10% ศาสนาฮินดู ความเชื่อพื้นเมืองและอื่น ๆ ตามมา

 ลักษณะประชากร 
 ประมาณการของสหประชาชาติPopulation Division of the Department of Economic and Social Affairs of the United Nations Secretariat, World Population Prospects: The 2010 Revision 

 ค.ศ.ประชากรทั้งหมด (พันคน)อายุ 0-14 ปี (%)อายุ 15-64 ปี (%)อายุ 65 ปีขึ้นไป (%) 1950  48 36.4 58.7 4.9 1955  63 39.5 56.1 4.4 1960  80 42.1 53.8 4.1 1965  100 44.7 51.4 3.9 1970  125 41.1 55.0 3.8 1975  157 39.8 56.3 3.8 1980  189 38.7 58.4 3.0 1985  219 38.7 58.3 3.0 1990  252 35.4 61.8 2.8 1995  290 33.3 63.7 3.0 2000  327 30.3 66.7 2.9 2005  363 28.2 68.6 3.2 2010  399 26.2 70.2 3.6

 กลุ่มชาติพันธุ์ 
+
ประชากรของบรูไนจำแนกตามกลุ่มชาติพันธุ์ ค.ศ. 1947-2001UN Demographic Yearbooks กลุ่มชาติพันธุ์ สำมะโน 1947 สำมะโน 1960 สำมะโน 1971 สำมะโน 1981 สำมะโน 1991 สำมะโน 2001 จำนวน % จำนวน % จำนวน % จำนวน % จำนวน % จำนวน % มลายู 16,742 41.2 45,135 53.8 89,267 65.5 125,717 65.2 174,319 66.9 เกดายัน1 4,291 5.1 จีน 8,300 20.4 21,795 26.0 31,925 23.4 39,461 20.5 40,621 15.6 ดูซุน 2 4,873 5.8 8,552 6,3 15,175 7,9 15,665 6,0 อิบัน 1,330 3.3 3,900 4.6 เมลาเนา 2,517 6.2 318 0.4 อินเดีย 11,768 28.9 3,565 4.3 2,162 1.6 5,919 3.1 29,877 11.5 อื่นๆ 4,350 3.2 6,560 3.4 ทั้งหมด 40,657 83,877 136,256 192,832 260,482 332,800 1 ในการสำรวจสำมะโนปี 1960 ชาวเกดายันถูกนับแยกออกมา ส่วนในสำมะโนปีอื่น ๆ นับรวมการชาวมลายู 2 ถูกรวมอยู่ใน 'อื่น ๆ'
# เบลเจียนคองโก
คองโกของเบลเยียม หรือ เบลเจียนคองโก (; ดัตช์:) เป็นชื่อทางการในอดีตของสาธารณรัฐประชาธิปไตยคองโก (DRC) ในปัจจุบัน เป็นช่วงระหว่างที่พระเจ้าเลออปอลที่ 2 แห่งเบลเยียมทรงปลดปล่อยการควบคุมดินแดนในฐานะดินแดนส่วนพระองค์ให้กับราชอาณาจักรเบลเยียมเมื่อวันที่ 15 พฤศจิกายน ค.ศ. 1908 กับการประกาศอิสรภาพของคองโก เมื่อวันที่ 30 มิถุนายน ค.ศ. 1960

การปกครองแบบอาณานิคมในคองโกเริ่มขึ้นในปลายศตวรรษที่ 19 กษัตริย์เลออปอลที่ 2 แห่งเบลเยียมทรงพยายามชักชวนรัฐบาลเบลเยียมให้สนับสนุนการขยายอาณานิคมรอบ ๆ ลุ่มน้ำคองโกซึ่งส่วนใหญ่ยังมิได้ใช้ประโยชน์ในขณะนั้น ความสับสนวุ่นวายของพวกเขาส่งผลให้พระองค์สถาปนาอาณานิคมด้วยตัวเอง ด้วยการสนับสนุนจากประเทศตะวันตกหลายประเทศ เบลเยียมจึงได้รับการยอมรับในระดับนานาชาติต่อเสรีรัฐคองโกในปี 1885 ในช่วงเปลี่ยนศตวรรษ ความรุนแรงที่เจ้าหน้าที่ของเสรีรัฐใช้ต่อชนพื้นเมืองคองโก และระบบการแสวงประโยชน์ทางเศรษฐกิจที่โหดเหี้ยม ทำให้เกิดแรงกดดันทางการทูตอย่างรุนแรงต่อเบลเยียมให้เข้าควบคุมคองโกอย่างเป็นทางการ ซึ่งเกิดขึ้นโดยการก่อตั้งเบลเจียนคองโกในปี 1908

การปกครองของเบลเยียมในคองโกมีพื้นฐานอยู่บน "หลักการอาณานิคมสามข้อ" (trinité coloniale) โดยมีผลประโยชน์ของรัฐ มิชชันนารี และบริษัทเอกชน สิทธิพิเศษของผลประโยชน์ทางการค้าของเบลเยียมหมายความว่าเงินทุนจำนวนมากไหลเข้าสู่คองโกหลายครั้ง ผลประโยชน์ของรัฐบาลและองค์กรเอกชนมีการเชื่อมโยงกันอย่างใกล้ชิด และรัฐได้ช่วยเหลือบริษัทต่าง ๆ ทำลายการนัดหยุดงาน และขจัดอุปสรรคอื่น ๆ ที่เกิดจากประชากรพื้นเมือง อาณานิคมถูกแบ่งออกเป็นเขตการปกครองที่มีการจัดระเบียบตามลำดับชั้นและดำเนินไปอย่างเท่าเทียมกันตาม "นโยบายดั้งเดิม" ที่กำหนดไว้ (politique indigène) สิ่งนี้แตกต่างไปจากแนวปฏิบัติของนโยบายอาณานิคมของอังกฤษและฝรั่งเศส ซึ่งโดยทั่วไปสนับสนุนระบบการปกครองทางอ้อม โดยยังคงรักษาผู้นำแบบดั้งเดิมไว้ในตำแหน่งที่มีอำนาจภายใต้การกำกับดูแลของอาณานิคม

ระหว่างคริสต์ทศวรรษ 1940 และ 1950 เบลเจียนคองโกเผชิญกับการขยายตัวของเมืองอย่างกว้างขวาง และการบริหารอาณานิคมได้เริ่มโครงการพัฒนาต่าง ๆ มุ่งเป้าไปที่การทำให้ดินแดนนี้กลายเป็น "อาณานิคมต้นแบบ" ผลลัพธ์ประการหนึ่งคือการพัฒนาชนชั้นกลางชาวแอฟริกันในรูปแบบชาวยุโรปกลุ่มใหม่ในเมือง ในทศวรรษที่ 1950 คองโกมีกำลังแรงงานที่ได้รับค่าจ้างมากกว่าในอาณานิคมอื่น ๆ ของแอฟริกาถึงสองเท่า

ในปี 1960 อันเป็นผลมาจากขบวนการเรียกร้องเอกราชที่แพร่หลายและรุนแรงมากขึ้น เบลเจียนคองโกจึงได้รับเอกราช และกลายเป็นสาธารณรัฐคองโกภายใต้นายกรัฐมนตรีปาทริส ลูมูมบา และประธานาธิบดีโฌแซ็ฟ คาซา-วูบู ความสัมพันธ์ที่ย่ำแย่ระหว่างกลุ่มการเมืองในคองโก และการมีส่วนร่วมอย่างต่อเนื่องของเบลเยียมในกิจการคองโก และการแทรกแซงของพรรคการเมืองสำคัญ ๆ (โดยเฉพาะสหรัฐอเมริกาและสหภาพโซเวียต) ในช่วงสงครามเย็นนำไปสู่วิกฤติที่กินเวลานานห้าปีและ ความไม่มั่นคงทางการเมืองหรือที่เรียกว่าวิกฤตการณ์คองโก ตั้งแต่ปี 1960 ถึง 1965 ซึ่งจบลงด้วยการยึดอำนาจโดยโฌแซ็ฟ-เดซีเร โมบูตู ในเดือนพฤศจิกายน 1965
# อะเลคเซย์ ออบโมชาเอฟ
อะเลคเซย์ อเล็กซานโดรวิช ออบโมชาเอฟ  เกิดวันที่ 22 พฤษภาคม ค.ศ. 1989 ที่คิสโลวอดสค์ เป็นนักกีฬาวอลเลย์บอลชาวรัสเซีย

 ประวัติ 
อะเลคเซย์ ออบโมชาเอฟ เล่นในตำแหน่งลิเบอโรให้แก่ทีมเซนิตคาซัน เขาได้รับการเปิดตัวในโอลิมปิกฤดูร้อน 2012 ที่กรุงลอนดอนและได้รับรางวัลเหรียญทองBBC Sport - London 2012 Olympics - Alexey Obmochaev medals

ภรรยาของเขาชื่อนาตาลียา ออบโมชาเอวา ยังเป็นผู้เล่นวอลเลย์บอลอาชีพในประเทศรัสเซียเช่นกันRussia Volleyball News: Natalia Goncharova Wedding - Volleywood
# แซร์ฌีอู ซังตุส
แซร์ฌีอู ดูตรา ซังตุส  หรือที่รู้จักในชื่อ แซร์ฌิญญู หรือ เอสกาจิญญา เกิดวันที่ 15 ตุลาคม ค.ศ. 1975 ที่เมืองจีอามังชีดูนอร์ชี เป็นนักกีฬาวอลเลย์บอลระดับอาชีพชาวบราซิลผู้ซึ่งเล่นในตำแหน่งลิเบอโร ใน ค.ศ. 2009 เขาได้กลายเป็นลิเบอโรคนแรกที่ได้รับการจารึกชื่อเป็นผู้เล่นทรงคุณค่าในเวิลด์ลีก (โดยผู้ได้รับเกียรตินี้มักเป็นตัวตบหรือตัวเซต)

 ประวัติ 
แซร์ฌีอู ซังตุส ได้รับการยอมรับอย่างกว้างขวางว่าเป็นหนึ่งในลิเบอโรยอดเยี่ยมตลอดกาล และผู้เล่นยอดเยี่ยมแห่งยุค 2000 อย่างแท้จริง เขาเป็นที่รู้จักกันในฐานะผู้ทำหน้าที่การรับและขุดที่โดดเด่น ซึ่งคู่แข่งหลายทีมมักจะพยายามหลีกเลี่ยงการเสิร์ฟไปทางแซร์ฌีอู นอกเหนือจากความสามารถในการป้องกันของเขา เขาก็ยังมีความสามารถในการวิ่งรุกในฐานะ 'ตัวเซตที่สอง' หากตัวเซตได้ทำการสัมผัสลูกเป็นคนแรก นี่คือหน้าที่ส่วนใหญ่เนื่องจากแซร์ฌีอูได้เคยเล่นในตำแหน่งการเซตเมื่อครั้งที่เขาเติบโต รวมถึงเคยเป็นตัวเซตรองให้แก่สโมสรอาชีพของเขาในช่วงระยะหลายปีที่ผ่านมา

เมื่อครั้งที่อยู่ร่วมกับทีมโกปราเปียเชนซา เขาได้รับรางวัลเหรียญเงินจากการแข่งขันอินเดซิตแชมเปียนส์ลีก ฤดูกาล 2007–08 และยังได้รับรางวัลรายบุคคลในฐานะ "ลิเบอโรยอดเยี่ยม"

ซังตุสได้รับรางวัลเหรียญทองร่วมกับทีมชาติของเขา รวมถึงรางวัลผู้เล่นทรงคุณค่า, ลิเบอโรยอดเยี่ยม, ตัวขุดยอดเยี่ยม และตัวรับยอดเยี่ยมจากการแข่งขันชิงแชมป์อเมริกาใต้ 2011 

 สโมสร 
  โกปราเปียเชนซา (ค.ศ. 2007–2008)

 รางวัล 
 บุคคล 
 "ลิเบอโรยอดเยี่ยม" วอลเลย์บอลเวิลด์คัพ 2003
 "ลิเบอโรยอดเยี่ยม" วอลเลย์บอลเวิลด์คัพ 2007
 "ลิเบอโรยอดเยี่ยม" แพนอเมริกันเกมส์ 2007
 "ตัวรับยอดเยี่ยม" แพนอเมริกันเกมส์ 2007
 "ลิเบอโรยอดเยี่ยม" อินเดซิตแชมเปียนส์ลีกรอบสี่ทีมสุดท้าย 2007–08
 "ผู้เล่นทรงคุณค่า" วอลเลย์บอลเวิลด์ลีก 2009
 "ผู้เล่นทรงคุณค่า" ชิงแชมป์อเมริกาใต้ 2011
 "ลิเบอโรยอดเยี่ยม" ชิงแชมป์อเมริกาใต้ 2011
 "ตัวขุดยอดเยี่ยม" ชิงแชมป์อเมริกาใต้ 2011
 "ตัวรับยอดเยี่ยม" ชิงแชมป์อเมริกาใต้ 2011

 ทีมชาติ 
 กีฬาโอลิมปิก: ค.ศ. 2004, 2012
 ชิงแชมป์โลก: ค.ศ. 2002, 2006
 เวิลด์ลีก: ค.ศ. 2001, 2003, 2004, 2005, 2006, 2007, 2009
 เวิลด์คัพ: ค.ศ. 2003
 แพนอเมริกันเกมส์: ค.ศ. 2007

 สโมสร 
 อินเดซิตแชมเปียนส์ลีก ฤดูกาล 2007–08 – 16px รองชนะเลิศ ร่วมกับทีมโกปราเปียเชนซา
# คอร์เทกซ์ใหม่
คอร์เทกซ์ใหม่  (  แปลว่า  เปลือกใหม่)  มีชื่อเรียกอื่นอีกว่า  neopallium  และ  isocortex เป็นส่วนหนึ่งของสมองในสัตว์เลี้ยงลูกด้วยนม  เป็นส่วนนอกของซีรีบรัล เฮ็มมิสสเฟียร์  (cerebral hemispheres)  มีชั้น  6  ชั้นมีชื่อว่าชั้น  1  ถึงชั้น  6  โดยชั้นที่  6  อยู่ด้านในสุดแล้วชั้น  1  อยู่ด้านนอกสุด  เป็นส่วนหนึ่งของเปลือกสมอง  (cerebral cortex) ซึ่งประกอบด้วยคอร์เทกซ์อื่นคือ  archicortex และ paleocortex โดยทั้งสองเป็นส่วนหนึ่งของระบบลิมบิค  (limbic system)  ในสัตว์เลี้ยงลูกด้วยนมทั้งหมด  คอร์เท็กซ์ใหม่มีบทบาทในกิจหน้าที่ระดับสูงเช่นการรับรู้ความรู้สึกต่างๆ การสั่งการเคลื่อนไหว (motor commands) การจินตนาการวัตถุในปริภูมิ  (spatial visualization) ความคิด  และภาษา 

แหล่งข้อมูลอื่น

 Model of the neocortex by the Brain Engineering Laboratory at Dartmouth College
 Comparative Neuroscience at Wikiversity

หมายเหตุและเชิงอรรถ